Das Boot

Das Boot () 1981eko Wolfgang Petersen alemaniar zinema zuzendariaren filma bat da. 1973ko Lothar-Günter Buchheim idazlearen izen bereko Das Boot eleberrian oinarritua dago.

Filma Bigarren Mundu Gerran girotua dago, U-Boot itsaspekoa eta bere eskifaiaren fikziozko istorioa kontatzen da. Atlantikoko guduan aliatuen gerraontzien ehizan alemaniarren izandako kemen eta burugogorkeria ere erakusten da, Heinrich Lehmann-Willenbrock komandantearen agindupeko benetako U-96 modeloa, U-Boot VII mailakoa, protagonista nagusia delarik.

 Sinopsia 

1942, Bigarren Mundu Gerra bete-betean. U-96 alemaniar itsaspekoa Frantziako Arroxelako portutik itsasoratu berria da, bere misioa ahal bezainbeste britainiar zamaontzi hondoratzea da. Baina britainiar zamaontziez osatutako taldeak gerraontziz gero eta babestuagoak daude, honek alemaniar itsaspekoen betebeharra askoz ere zail eta arriskutsuagoa bilakatzen duelarik. Misioa aurrera doan heinean, itsaspeko eskifaia gero eta froga fisiko eta psikologiko latzagoak jasan beharko ditu.

 Pertsonaiak 
 Jürgen Prochnow : Henrich Lehmann-Willenbrock kapitaina
 Herbert Grönemeyer : Werner tenientea, gerra korrespontsala
 Klaus Wennemann : Fritz Grade, ingeniari buruzagia
 Hubertus Bengsch : 1. teniente
 Martin Semmelrogge : 2. teniente
 Bernd Tauber : Kriechbaum
 Erwin Leder : Johann
 Martin May : Ullman
 Heinz Hoenig : Hinrich
 Uwe Ochsenknecht : Bosun buruzagia

 Ikus gainera 
 U-Boot

 Kanpo estekak 
 Das Boot filmaren webgunea 
 Das Boot filmaren IMDBko fitxa irakurgai

Kategoria:Alemaniako filmak
Kategoria:Mendebaldeko Fronteari buruzko filmak (Bigarren Mundu Gerra)
Kategoria:Itsaspekoei buruzko filmak
Kategoria:Ekintza filmak
Kategoria:Epika filmak
Kategoria:Gerraren aurkako filmak
Kategoria:Arroxelan girotutako filmak
Kategoria:Ozeano Atlantikoan girotutako filmak